ྃཿ ཞེས་མེ་ཏོག་བཟུང་ལ་གསོལ་གདབ་ནིཿ ཨེ་མ་ཧོ་བདེ་གཤེགས་སྙིང་པོ་ལས ཿགློ་བུར་འཁྲུལ་པས་བཅིངས་པ་བདག ཿཚོགས་བརྒྱད་སྲིད་མཚོ་ལས་བསྒྲལ་ཕྱིར ཿརང་བྱུང་དཀྱིལ་འཁོར་བསྟན་དུ་གསོལ ཿལན་གསུམ ཿབླངས་ཡུལ་གྱིས ཿབླ་ན་མེད་པའི་དཀྱིལ་འཁོར་ནིཿ དམ་ཚིག་རྒྱ་མཚོའི་གནས་ཡིན་ཏེཿ བསྲུང་ན་ཚེ་འདིར་དངོས་གྲུབ་ཐོབ ཿཉམས་ན་རྡོ་རྗེ་དམྱལ་བར་བསྲེག ཿལན་དུ ཿལྷ་དང་བླ་མར་གུས་པས་བདག ཿསྲོག་ལ་བབས་ཀྱང་དམ་ཚིག་བསྲུང་ ཿསོ་ཐར་བྱང་སེམས་རིག་འཛིན་གྱིཿ སྡོམ་པས་བདག་རྒྱུད་དག་པར་སྩོལ ཿལན་གསུམ ཿརྒྱུན་བཤགས་ནིཿ རྡོ་རྗེ་སློབ་དཔོན་སངས་རྒྱས་དཔལ ཿསོགས་ལན་གསུམ ཿདེ་ནས་སྡོམ་པ་བཟུང་བ་ནིཿ དུས་གསུམ་དུས་མེད་སྟོན་པ་ཀུན ཿརྡོ་རྗེའི་ཆོ་ག་འདི་མཁྱེན་ནས ཿགོ་འཕང་མཆོག་ལ་བཞུགས་པའི་ཕྱིར ཿསྐྱབས་ཀྱི་མཆོག་ཏུ་དཀོན་མཆོག་འཛིན ཿརང་གིས་ཉེས་སྤྱོད་སྡོམ་བྱེད་ཅིང་ ཿགཞན་དོན་གཞི་དང་བཅས་པ་སྤོང་ ཿསྨོན་དང་འཇུག་པའི་སེམས་གཉིས་བསྐྱེད ཿཕྱིན་དྲུག་ལ་སྤྱོད་དགེ་ཆོས་སྡུད ཿརྟག་ཏུ་གཞན་ལ་ཕན་པ་སྒྲུབ ཿམ་བསྒྲལ་བསྒྲལ་ཞིང་མ་གྲོལ་དགྲོལ ཿདབུགས་མ་ཕྱིན་པ་དབུགས་དབྱུང་ཞིང་ ཿསེམས་ཅན་བྱང་གྲོལ་གནས་ལ་དགོད ཿལྷ་ཡི་ཕྱག་རྒྱ་འགོད་བ་དང་ ཿབླ་མའི་བཞོན་པ་བརྙས་སོགས་སྤོང་ ཿལྷ་དང་ལྷ་མིན་གསང་བ་པ ཿབསྟན་པ་སྐྱོང་ལ་མཆོད་བྱེད་ཅིང་ ཿབྱང་ཆུབ་རྡོ་རྗེ་འབྲལ་མི་བྱ ཿམདོར་ན་དེ་ཡིས་གང་བསྒྲགས་པ ཿབྱང་ཆུབ་བར་དུ་གཅེས་པ་གཟུང་ ཿལན་གསུམ ཿདེ་ནས་ཐམས་ཅད་རྣལ་འབྱོར་དུ་སེམས་བསྐྱེད་པ་ནིཿ བདག་གིས་སེམས་ཅན་ཐམས་ཅད་ཀྱི་དོན་དུ་རྫོགས་པའི་བྱང་ཆུབ་ཐོབ་པར་བྱའོ་སྙམ་པའི་ཀུན་རྫོབ་བྱང་ཆུབ་ཀྱི་སེམས་དེ་ཉིད་སྙིང་ཁར་ཟླ་བ་ཉ་གང་བར་གྱུར་བའི་སྟེང་ ཿདོན་དམ་པའི་བྱང་ཆུབ་ཀྱི་སེམས་རྡོ་རྗེ་རྩེ་ལྔ་བའི་རྣམ་པར་ཤར་བ་ལས་འོད་ཟེར་མཁའ་ཁྱབ་ཏུ་འཕྲོ་བར་བསམས་ལ ཿརྡོ་རྗེ་སྙིང་ཁར་བཟུང་སྟེཿ ཨོཾ་སརྦ་ཡོ་ག་ཙིཏྟ་ཨུ་པ་ཏ་ཡ་མིཿ ལན་གསུམ་བརྗོད ཿདེ་ནས་དམ་བཞག་ནིཿ ནང་མཆོད་ལྕེ་ཐོག་ཏུ་བླངས་ལ ཿའདི་ནི་རྡོ་རྗེ་དམ་ཚིག་ཆུ ཿཉམས་ན་སྙིང་ཁྲག་སྡིག་པས་འཐུངས ཿབདེ་ལེགས་ཡོན་ཏན་ཐམས་ཅད་འགྲིབ ཿབསྲུང་ན་ཡེ་ཤེས་སེམས་དཔར་གྱུར ཿཚེ་འདིར་མཆོག་གི་དངོས་གྲུབ་སྟེར ཿས་མ་ཡ་ཨི་དན་ན་རཀྐན ཿདེ་ནས་ལྷ་དང་སྐལ་བ་མཉམ་པའི་ཕྱིར་ཕྱི་ལྟར་འཇུག་པ་ནིཿ ཧོཿ སྲིད་ཞིར་མི་གནས་ཕོ་བྲང་ཆེར ཿའཇུག་པའི་སྒོ་ནི་ཚད་མེད་བཞིཿ རྣམ་པར་ཕྱེ་ལ་ཡེ་ཤེས་ཀྱིཿ དཀྱིལ་འཁོར་ཆེན་པོར་བདག་འཇུག་འཚལ ཿལན་གསུམ ཿབྱང་ཆུབ་རྡོ་རྗེས ཿཨ་ཁཾ་ཝཱི་ར་ཧཱུྃཿ ཞེས་ཤར་སྒོ་ནས་རིམ་པར་ཁྲིད་པར་མོས་ལ ཿསྒོ་སོ་སོར་སྐུ་གསུང་ཐུགས་ཕྱག་བྱ་བ་ནིཿ ཐལ་མོ་གནས་གསུམ་དུ་སྦྱར་བ་དང་བསྟུན་ནས ཿཨོཾ་ན་མ་ཏེ་ཧཱུྃཿ ཨོཾ་ན་མ་མེ་ཧཱུྃཿ ཨོཾ་ན་མོ་ན་མ་ཧཱུྃཿ ལན་བཞི་བརྗོད ཿདེ་ནས་ནང་འཇུག་ནིཿ དཀྱིལ་འཁོར་གྱི་ཤར་སྒོར་དབང་སྟེགས་པདྨ་འདབ་མ་བརྒྱད་ལ་འཁོར་པས ཿགཙོ་བོའི་ཐུགས་ཀ་ནས་འོད་ཟེར་བྱུང་ ཿརང་གི་རྣམ་སྨིན་གྱི་ལུས་རྟེན་སྦྱངས ཿརྣམ་པར་ཤེས་པ་ཧཱུྃ་ཡིག་ཏུ་གྱུར་པ་ཡབ་ཀྱི་ཞལ་ནས་དྲངས ཿཡབ་ཡུམ་མཉམ་པར་རོལ་བའི་རྗེས་ཆགས་ཞུ་བདེའི་ཐིག་ལེར་གྱུར་པ་ཡུམ་གྱི་མཁའ་གསང་དུ་བབས་གཙོ་བོའི་རྣམ་པ་གཉིས་པའི་སྲས་སུ་སྨིན་པ་སྔར་གྱི་དབང་སྟེགས་ལ་བཞུགས་པའི་གནས་གསུམ་དུ་ཕྱག་མཚན་གསུམ་ལ་གནས་པའི་ཡི་གེ་གསུམ་ལས་འོད་ཟེར་འཕྲོས་པས་ཕྱོགས་བཅུ་དུས་བཞིའི་དེ་བཞིན་གཤེགས་པ་ཐམས་ཅད་བསྒྲུབ་བྱའི་དཀྱིལ་འཁོར་གྱི་ལྷའི་རྣམ་པས་རང་དང་རོ་གཅིག་ཏུ་འདྲེས་པར་བསམས་ལ ཿསྦོས་རོལ་དང་བཅས་དབྱངས་སྙན་པོས ཿཧཱུྃཿ འཕགས་མཆོག་ཐུགས་རྗེའི་དུས་ལ་བབས ཿསོགས་དང་ ཿཧཱུྃ་ཧཱུྃ་ཧཱུྃཿ ཨཱ་ཝ་ེཤ་ཡ་ཨཱ་བེ་ཤ་ཡ་ཕེཾ་ཕེཾཿ ཞེས་བྱིན་དབབ་ཚེ་ལུས་འཕར་གཡོཿ ངག་བརྡ་སྐད་སེམས་བདེ་གསལ་མི་རྟོག་པ་ཕེབས་པའི་རྟགས་སོཿ ཏིཥྛ་བཛྲས་བརྟན་པར་བྱ ཿདེ་ནས་མེ་ཏོག་དོར་བ་ནིཿ ཧོཿ སྨོན་པའི་ཡིད་ཀྱིས་རབ་བཟུང་བའིཿ འཇུག་པའི་མེ་ཏོག་ཨུ་དུམ་ཝཱར ཿལྷག་པའི་ལྷ་ལ་དེང་འབུལ་ན ཿབྱང་ཆུབ་བར་དུ་མི་འབྲལ་ཤོག ཿཔུཥྤེ་སིདྡྷི་ཧོཿ ཞེས་དོར ཿལྷག་ལྷ་རིགས་བདག་ཏུ་བྱོན་པར་བསམས་ལ ཿམེ་ཏོག་སྤྱི་བོར་བཞག ཿཔྲ་ཏི་གྷྲི་ཧ་ན་ཨི་མཾ་ས་ཏྭ་མ་ཧཱ་པཱ་ལ ཿདེ་ནས་དཀྱིལ་འཁོར་བསྟན་པ་ནིཿ ཨེ་མ་ཧོ་བདེ་གཤེགས་སྙིང་པོའི་ཁམས ཿསྒྲིབ་བྱེད་གློ་བུར་ལིང་ཏོག་ནིཿ ཡེ་ཤེས་ཐུར་མས་དབྱེ་བགྱིད་ན ཿདཀྱིལ་འཁོར་འདིར་ལྟོས་དད་པ་བསྐྱེད ཿཛྙཱ་ན་ཙཀྵུ་པྲ་བེ་ཤ་ཡ་ཕཊ ཿདེ་ནས་དཀྱིལ་འཁོར་བསྟན་པ་ནིཿ ཧོཿ ཕུང་པོ་ཁམས་དར་སྐྱེ་མཆེད་ནིཿ གདན་གསུམ་དཀྱིལ་འཁོར་ཉིད་ཡིན་ཀྱང་ ཿརྩ་རླུང་ཐིག་ལེའི་སྒྲིབ་པས་བཅིངས ཿདག་བྱེད་ལྷག་པ་གཟུགས་བརྙན་གྱིས ཿམཚོན་པའི་ཏིང་འཛིན་དཀྱིལ་འཁོར་ནིཿ རྣམ་བྱང་ཆེན་པོའི་བརྡ་དོན་རྟགས ཿའདིར་ལྟོས་འདིར་ཞུགས་འདི་བསྒོམས་པས ཿརྩ་དག་བསྐྱེད་རིམ་སྤྲུལ་སྐུར་འབྱོངས ཿརླུང་དག་ཁ་སྦྱོར་ཡན་ལག་བདུན ཿཁམས་དག་རྣམ་ཀུན་མཆོག་ལྡན་གྱིཿ བདེ་ཆེན་ཡེ་ཤེས་ཁྱོད་ཀྱིས་མཐོང་ ཿགཉིས་པ་དབང་བསྐུར་བ་ནིཿ བདག་མདུན་གྱི་ཐུགས་ཀའི་འོད་ཟེར་གྱིས་ཕྱོགས་བཅུའི་རྒྱལ་བ་སྲས་དང་བཅས་པ་གདན་གསུམ་ཚང་བའི་དཀྱིལ་འཁོར་གྱི་རྣམ་པར་སྤྱན་དྲངས ཿཨརྑྷཾ་སོགས་ཀྱི་མཆོད ཿཕུང་ཁམས་དག་པ་བདེ་བ་གཤེགས་མའི་གདན ཿདབང་ཤེས་དག་པ་སེམས་དཔའ་སེམས་མ་སྟེཿ ལས་ཀྱི་བདག་པོ་ཁྲོ་བོ་ཁྲོ་མོའི་ཚོགས ཿགདན་གསུམ་ཡོངས་རྫོགས་ལྷ་ལ་ཕྱག་འཚལ་བསྟོད ཿཅེས་བརྗོད་ལ་གསོལ་གདབ་ནིཿ ནམ་མཁའི་རྡོ་རྗེས་རྒྱལ་བ་ལྔར ཿདགོངས་ཤིང་ཇི་ལྟར་སྩལ་བ་ལྟར ཿམཆོད་པ་ཆེན་པོ་བརྡ་ཡི་དབང་ ཿརིག་པ་འཛིན་པ་བདག་ལ་སྩོལ ཿལན་གསུམ་གྱིས་གསོལ་བ་བཏབ་པས ཿདེ་བཞིན་གཤེགས་པ་རྣམས་ཀྱིས་དགོངས་པ་མཛད ཿགཤེགས་མ་རྣམ་ཀྱིས་དབང་བསྐུར ཿསེམས་དཔའ་རྣམ་ཀྱིས་བཀྲ་ཤིས་བརྗོད ཿསེམས་མ་རྣམས་ཀྱིས་གླུ་གར་བསྒྱུར ཿཁྲོ་བོ་རྣམས་ཀྱིས་བགེགས་བསྐྲད་དེཿ དབང་གི་བྱ་བ་མཛད་པར་གྱུར ཿབཀྲ་ཤིས་གང་ཞིག་སེམས་ཅན་ཀུན་ཀྱི་སྙིང་ལ་གནས ཿཀུན་ཀྱི་བདག་ཉིད་རིགས་ཀུན་ཀྱི་ནི་བདག་པོ་མཆོག ཿམ་ལུས་སེམས་ཅན་བསྐྱེད་མཛད་བདེ་བ་ཆེན་པོ་སྟེཿ དེས་ནི་དེང་ཁྱོད་དབང་བསྐུར་མཆོག་ལ་བཀྲ་ཤིས་ཤོག ཿབརྗོད ཿསློབ་མ་རྡོ་རྗེ་མི་བསྐྱོད་པར་གནས་བསྒྱུར་བའི་སྤྱི་མགྲིན་སྙིང་ག་གསུམ་དུ་ཕྱག་མཚན་གསུམ་ལ་གནས་པའི་ཡི་གེ་གསུམ་གྱིས་མཚན་པར་བསྒོམས་ལ ཿརྣམ་བུམ་ཀྱང་དེར་གསལ་བས ཿཧཱུྃ༔ རྣམ་ཤེས་ཕུང་པོ་ནམ་མཁའི་ཁམས ཿཞེ་སྡང་འཇོམས་བཅོམ་ལྡན་འདས ཿཆོས་དབྱངས་ཡེ་ཤེས་མི་བསྐྱོད་པའིཿ བཀྲ་ཤིས་བུམ་པས་དབང་བསྐུར་རོཿ ཧཱུྃ་བཛྲ་དྷིཀ་མཱུཾ་ངྷ་ཏི་ཤྭ་རཱི་ཨ་བྷི་ཥིཉྩ་ཧཱུྃཿ རིགས་ཀྱི་བུ་ཁྱོད་ལ་རྡོ་རྗེ་མི་བསྐྱོད་པའི་ངོ་བོ་ཆུས་དབང་བསྐུར་བས་ཡིད་ཀྱི་སྒྲིབ་པ་དག ཿསངས་རྒྱས་ཐམས་ཅད་ཀྱི་ཐུགས་ཀྱི་དབང་ཐོབ ཿརྣམ་པར་ཤེས་པ་རྡོ་རྗེ་མི་བསྐྱོད་པ་དང་ནམ་མཁའི་ཁམས་དབྱིངས་ཕྱུག་མར་སངས་རྒྱས ཿཞེ་སྡང་ཆོས་དབྱིངས་ཡེ་ཤེས་སུ་གྲོལ་ཏེ་སངས་རྒྱས་རྡོ་རྗེའི་རིགས་མཆོག་གི་ཐུགས་རྣམ་པར་མི་རྟོག་པས་འགྲོ་བའི་དོན་བྱེད་ནུས་པར་གྱུར་ཅིག ཿསློབ་མ་རིན་འབྱུང་དུ་གནས་བསྒྱུར་ཚུལ་སོགས་འདྲ ཿདབུ་རྒྱན་ཐོགས་ལ ཿཧཱུྃཿ ཚོར་བའི་ཕུང་པོ་མཉེན་པའི་ཁམས ཿང་རྒྱལ་འཛོམས་མཛད་བཅོམ་ལྡན་འདས ཿམཉམ་ཉིད་ཡེ་ཤེས་རིན་ཆེན་འབྱུང་ ཿདབུ་རྒྱན་རིགས་ལྔས་དབང་བསྐུར་རོཿ སྭཱ་རཏྣ་དྷྲིཀ་མཱཾ་མོ་ཧ་ར་སྟི་ཨ་བྷ་ིཥིཉྩ་ཧཱུྃཿ རིགས་ཀྱི་བུ་ཁྱོད་ལ་རིན་འབྱུང་གི་ངོ་བོ་གོ་འཕང་ཆེན་པོ་དབུ་རྒྱན་འདི་བསྐོན་པ་ཙམ་གྱིས་ཤེས་བྱའི་སྒྲིབ་པ་སྤྱངས ཿསངས་རྒྱས་ཐམས་ཅད་ཀྱི་ཡོན་ཏན་གྱི་དབང་ཐོབ ཿཚོར་བའི་ཕུང་པོ་རིན་ཆེན་འབྱུང་ལྡན་དང་ཆུའི་ཁམས་མཱ་མ་གིར་སངས་རྒྱས ཿང་རྒྱལ་མཉམ་པ་ཉིད་ཀྱི་ཡེ་ཤེས་སུ་གྲོལ་ཏེ་སངས་རྒྱས་རིན་ཆེན་རིགས་ཀྱི་ཡོན་ཏན་བསམ་གྱིས་མི་ཁྱབ་པའི་གོ་འཕང་ཆེན་པོ་ལྔས་འགྲོ་བའི་དོན་བྱེད་ནུས་པར་གྱུར་ཅིག ཿསློབ་མ་སྣང་མཐར་བསྒྱུར་ཚུལ་འདྲ་ཞིང་རྡོ་རྗེ་དེར་གསལ་བས ཿཧཱུྃཿ འདུ་ཤེས་ཕུང་པོ་དྲོ་བའི་ཁམས ཿའདོད་ཆགས་འཇོམས་མཛད་བཅོམ་ལྡན་འདས ཿསོར་རྟོགས་ཡེ་ཤེས་སྣང་མཐའ་ཡས ཿཐབས་ཀྱི་རྡོ་རྗེས་དབང་བསྐུར་རོཿ ཨཱཾ་ཨ་རོ་ལིཀ་པཾ་རཱ་ག་རསྟི་ཨ་བྷི་ཥིཉྩ་ཧཱུྃཿ རིགས་ཀྱིས་བུ་ཁྱོད་ལ་སྣང་བ་མཐའ་ཡས་ཀྱི་ངོ་བོ་རྡོ་རྗེས་དབང་བསྐུར་བས་ངག་དང་རླུང་གི་སྒྲིབ་པ་དག ཿསངས་རྒྱས་ཐམས་ཅད་ཀྱི་གསུང་གི་དབང་ཐོབ ཿའདུ་ཤེས་ཀྱི་ཕུང་པོ་སྣང་བ་མཐའ་ཡས་དང་མེའི་ཁམས་གོས་དཀར་མོར་སངས་རྒྱས ཿའདོད་ཆགས་སོ་སོར་རྟོགས་པའི་ཡེ་ཤེས་སུ་གྲོལ་ཏེ་སངས་རྒྱས་བདྨའི་རིགས་ཀྱིས་གསུང་རྣམ་པ་ཐམས་ཅད་པས་འགྲོ་བའི་དོན་བྱེད་ནུས་པར་གྱུར་ཅིག ཿསློབ་མ་དོན་གྲུབ་ཏུ་བསྒྱུར་ཞིང་དྲིལ་བུ་དེར་གསལ་བས ཿཧཱུྃཿ འདུ་བྱེད་ཕུང་པོ་བསྐྱོད་པའི་ཁམས ཿཕྲག་དོག་འཇོམས་མཛད་བཅོམ་ལྡན་འདས ཿབྱ་གྲུབ་ཡེ་ཤེས་དོན་ཡོད་གྲུབ ཿཤེས་རབ་དབྱངས་ཀྱིས་དབང་བསྐུར་རོཿ ཧཱ་པྲཛྙཱ་དྷྲིཀ་ཏཱཾ་བཛྲ་རསྟི་ཨ་བྷི་ཥིཉྩ་ཧཱུྃཿ རིགས་ཀྱི་བུ་ཁྱོད་ལ་དོན་གྲུབ་ཀྱི་ངོ་བོ་དྲིལ་བུས་དབང་བསྐུར་བས་ཀུན་གཞིའི་སྒྲབ་པ་དག ཿསངས་རྒྱས་ཐམས་ཅད་ཀྱི་ཕྲིན་ལས་ཀྱི་དབང་ཐོབ ཿའདུ་བྱེད་ཀྱི་ཕུང་པོ་དོན་ཡོད་གྲུབ་པ་དང་རླུང་གི་ཁམས་དམ་ཚིག་སྒྲོལ་མར་སངས་རྒྱས ཿཕྲག་དོག་བྱ་བ་གྲུབ་བའི་ཡེ་ཤེས་སུ་གྲོལ་ཏེ་སངས་རྒྱས་ལས་ཀྱི་རིགས་ཀྱི་ཕྲིན་ལས་ཐོགས་པ་མེད་པས་འགྲོ་བའི་དོན་བྱེད་ནུས་པར་གྱུར་ཅིག ཿསློབ་མ་རྣམ་སྣང་དུ་གསལ་ལ། རྡོར་དྲིལ་མགོ་ཐོག་ཏུ་འཁྲོལ་བས ཿཧཱུྃཿ མིང་གཟུགས་ཕུང་པོ་སྲ་བའི་ཁམས ཿགཏི་མུག་འཇོམས་མཛད་བཅོམ་ལྡན་འདས ཿམེ་ལོང་ཡེ་ཤེས་དེ་བཞིན་གཤེགས ཿརྡོ་རྗེ་མིང་གིས་དབང་བསྐུར་རོཿ ཨོཾ་ཛཱ་ིན་ཛིཀ་ལཱཾ་དེ་ཥ་དསྟི་བཛྲ་མ་ཧཱ་ཤྲཱི་ཨ་བྷི་ཥིཉྩ་ཧཱུྃཿ རིགས་ཀྱི་བུ་ཁྱོད་ལ་རྣམ་པར་སྣང་མཛད་མིང་གིས་དབང་བསྐུར་བས་གཟུགས་ཀྱི་ཕུང་པོར་འཛིན་པའི་སྒྲིབ་པ་དག ཿསངས་རྒྱས་ཐམས་ཅད་ཀྱི་སྐུའི་དབང་ཐོབ ཿམིང་གཟུགས་ཀྱི་ཕུང་པོ་རྣམ་པར་སྣང་མཛད་དང་ ཿསའི་ཁམས་སངས་རྒྱས་སྤྱན་མར་སངས་རྒྱས ཿགཏི་མུག་མེ་ལོང་ལྟ་བུའི་ཡེ་ཤེས་སུ་གྲོལ་ཏེཿ སངས་རྒྱས་དེ་བཞིན་གཤེགས་པའི་རིགས་ཀྱི་རྡོ་རྗེ་ལྟ་བུའི་སྐུས་འགྲོ་བའི་དོན་བྱེད་ནུས་པར་གྱུར་ཅིག ཿདེ་ནས་མཐའ་རྟེན་བུམ་པའི་ཆུ་དབང་ནིཿ རྣམ་རྒྱལ་བུམ་པ་བཟུང་ལ ཿཧཱུྃཿ བཀྲ་ཤིས་བུམ་པ་ལྷའི་གཞལ་ཡས ཿལྷ་དང་གཉིས་མེད་བདུད་རྩིའི་ཆུས ཿསྐལ་ལྡན་བུ་ལ་དབང་བསྐུར་བས ཿསྣང་ཞེན་ལྷ་སྐུའི་ཕྱག་རྒྱར་རྫོགས ཿརྣམ་སྨིན་རིག་འཛིན་ཉེར་ཐོབ་ཅིང་ ཿཀུན་ཏུ་འོད་ཀྱ་ིས་ནོན་ཤོག ཿརྩ་སྔགས་གང་ཡིན་མཐར ཿབཛྲ་ཀ་ལཱ་ཤ་ཨབྷི་ཥིཉྩ་ཧཱུྃཿ རྒྱས་པར་སྤྲ་ོན་མཐའ་རྟེན་བུམ་པའི་ཆུ་དབང་འདི་མི་བསྐྱོད་པ་མ་གཏོགས་དབང་བཞི་ཀ་ལ་སྦྱར་རོཿ དག་པ་བརྗོད་པ་ནིཿ དེས་རྡུལ་ཚོན་སྤྲུལ་པའི་དཀྱིལ་འཁོར་དུ་བུམ་པའི་དབང་ཐོབ ཿལུས་ཀྱི་ལས་གསུམ་དག ཿགཟུགས་སུ་རྣམ་པར་རྟོག་པ་དང་རྩའི་ཁམས་སྟོང་ཕྲག་བདུན་ཅུ་རྩ་གཉིས་སྦྱངས ཿདེ་བཞིན་གཤེགས་པ་ཐམས་ཅད་ཀྱི་སྐུ་རྡོ་རྗེའི་བྱིན་རླབས་ཞུགས ཿབསྐྱེད་རིམ་དམ་ཚིག་གི་ཕྱག་རྒྱ་བསྒོམ་པ་ལ་དབང་ ཿཞི་བའི་ལས་དང་རྣམ་པར་སྨིན་པའི་རིག་འཛིན་འགྲུབ ཿབཅུ་གཅིག་ཀུན་ཏུ་འོད་ཀྱ་ི ས་ནོན ཿའབྲས་བུ་སྤྲུལ་པའི་སྐུ་མངོན་དུ་བྱས་པའོཿ གསང་དབང་ནིཿ མཎྜལ་ཕུར་ལ ཿབདེ་སྐྱོང་གི་སྣོད་དུ་བླ་མ་ཡབ་ཡུམ་སྙོམས་འཇུག་མཛད་པར་མོས་ལ ཿགསོལ་གདབ་ནིཿ ཧོཿ སྟང་དཔྱལ་མཉམ་པར་རོལ་བ་ཡིཿ གདན་གསུམ་སྐུ་ཡི་དཀྱིལ་འཁོར་ནས ཿཞུ་བདེས་དྲངས་པའི་བྱང་ཆུབ་སེམས ཿསྐལ་བ་ཅན་ལ་སྩལ་དུ་གསོལ ཿལན་གསུམ ཿབདུད་རྩི་ལྕེ་ཐོག་ཏུ་འཇོག་ཅིང་དམིགས་པ་གསུམ་དྲན་པར་བྱས་ལ ཿཧཱུྃཿ ཡབ་ཡུམ་སྦྱོར་བའི་བྱང་ཆུབ་སེམས ཿདཀར་མར་བྷནྡྷའི་ནང་དུ་བསྐྱིལ ཿསྐལ་ལྡན་བུ་ལ་བྱིན་པ་ཡིས ཿརྩ་ཁམས་ཡི་གེའི་རྣམ་པར་སྨིན ཿཚེ་ལ་དབང་བའི་རིག་འཛིན་ཐོབ ཿཔདྨ་ཅན་གྱི་ས་ནོན་ཤོག ཿཨོཾ་བྷོ་ངྷི་ཙིཏྟ་ཝཱཀྐ་ཨ་བྷི་ཥིཉྩ་ཨཱ ཿརྗེས་འབྲེལ་དུ་བཟླས་ལུང་ནིཿ སློབ་དཔོན་གྱི་ཐུགས་ཀ་ནས་སྔགས་ཕྲེང་ལུ་གུ་རྒྱུད་དུ་བྱུང་ ཿསློབ་མའི་མགྲིན་པ་ནས་བརྒྱུད་སྙིང་གར་འཁོར་བར་བསམས་ལ ཿརྩ་སྔགས་ལན་གསུམ་བཟླ ཿདེས་གདན་གསུམ་སྐུ་ཡི་དཀྱིལ་འཁོར་དུ་གསང་བའི་དབང་ཐོབ ཿངག་གི་ལས་རྣམ་པ་བཞི་དག ཿསྒྲ་ཚིག་རང་ཚན་དུ་འཛིན་པ་དང་རླུང་བཅུ་དག་པར་སྦྱངས ཿགསུང་རྡོ་རྗེའི་བྱིན་རླབས་ཞུགས ཿབཟླས་བརྗོད་དང་རྫོགས་རིམ་ཆོས་ཀྱི་ཕྱག་རྒྱ་སྒོམ་པ་ལ་དབང་ ཿརྒྱས་པའི་ལས་དང་ཚེ་ལ་དབང་བའི་རིག་འཛིན་འགྲུབ ཿམ་ཆགས་པདྨ་ཅན་གྱ་ིས་ནོན ཿའབྲས་བུ་ལོངས་སྤྱོད་རྫོགས་པའི་སྐུ་མངོ